# Βρετανικός Στόλος του Ειρηνικού

| Βρετανικός Στόλος του Ειρηνικού |
| --- |
| Πέντε από τα αεροπλανοφόρα του στόλου καθώς και άλλα σκάφη του (περ. 1945). |
| Χώρα | Ηνωμένο Βασίλειο |
| Κλάδος | Βασιλικό Ναυτικό |
| Τύπος | Στόλος |
| Διοίκηση |
| Αξιοσημείωτοι διοικητές | Μπρους Φρέιζερ (Bruce Fraser) |

Ο **Βρετανικός Στόλος Ειρηνικού** (αγγλικά: British Pacific Fleet‎‎, BPF) ήταν σχηματισμός του Βασιλικού Ναυτικού που έλαβε μέρος σε επιχειρήσεις ενάντια της Ιαπωνικής Αυτοκρατορίας στα καταληκτικά στάδια του Β΄ Παγκοσμίου Πολέμου. Συγκροτήθηκε τον Νοέμβριο του 1944 στην Κεϋλάνη με σκάφη του Βασιλικού Ναυτικού των ναυτικών της Βρετανικής Κοινοπολιτείας.

Οι πρώτες επιχειρήσεις του ήταν ενάντια σε ιαπωνικές εγκαταστάσεις στη Σουμάτρα ενώ στη συνέχεια μετακινήθηκε στην Αυστραλία, όπου εγκαταστάθηκε το αρχηγείο του στο Σίδνεϊ ενώ η προωθημένη βάση του ήταν στη νήσο Μάνους, βόρεια της Παπούας Νέας Γουινέας. Υποστήριξε την εισβολή στην Οκινάουα τον Μάρτιο του 1945 εξουδετερώνοντας τις ιαπωνικές αεροναυτικές δυνάμεις στις νήσους Σακισίμα. Παρότι υπέστησαν βαριές επιθέσεις από ιαπωνικά αεροσκάφη, τα θωρακισμένα καταστρώματα των βρετανικών αεροπλανοφόρων καθώς και τα σύγχρονα μαχητικά τους παρείχαν αποτελεσματική προστασία. Επίσης τα υποβρύχια που ήταν ενταγμένα στον στόλο βύθισαν ιαπωνικά πλοία. Τον Ιούλιο του 1945 ο στόλος συμμετείχε στους βομβαρδισμούς των ιαπωνικών μητροπολιτικών νησιών. Κατά την συνθηκολόγηση της Ιαπωνίας τον Αύγουστο του 1945 ο στόλος περιλάμβανε τέσσερα θωρηκτά, έξι αεροπλανοφόρα, δεκαπέντε μικρότερα αεροπλανοφόρα και περισσότερα από 750 αεροσκάφη.

## Ιστορικό υπόβαθρο

Έπειτα από την υποχώρησή τους προς το δυτικό τμήμα του Ινδικού Ωκεανού το 1942, οι βρετανικές ναυτικές δυνάμεις δεν επέστρεψαν στο Θέατρο του Νοτιοδυτικού Ειρηνικού παρά μόνον στις 17 Μαΐου 1944, όταν μια συμμαχική δύναμη αεροπλανοφόρων πραγματοποίησε την Επιχείρηση Transom, μια κοινή επιδρομή στη Σουραμπάγια, στη Ιάβα.

Στα 1944 οι αμερικανικές δυνάμεις ανακαταλάμβαναν βρετανικά εδάφη στον Ειρηνικό και επέκτειναν την επιρροή τους. Για τον λόγο αυτό η βρετανική κυβέρνηση θεώρησε πως η αποκατάσταση της βρετανικής παρουσίας στην περιοχή και η ανάπτυξη βρετανικών δυνάμεων εναντίον της Ιαπωνίας ήταν επιτακτική για πολιτικούς και στρατιωτικούς λόγους. Η βρετανική κυβέρνηση ήταν αποφασισμένη πως τα βρετανικά εδάφη, όπως το Χονγκ Κονγκ, που είχαν καταληφθεί από τους Ιάπωνες το 1942 θα ανακαταλαμβάνονταν από από βρετανικές δυνάμεις.

Αρχικά δεν υπήρχε ομοφωνία μεταξύ των μελών της βρετανικής κυβέρνησης σχετικά με το αν ήταν σκόπιμο να συγκροτηθεί Στόλου του Ειρηνικού. Ιδίως ο Τσώρτσιλ διαφωνούσε, καθώς δεν επιθυμούσε η Μεγάλη Βρετανία να εμπλακεί ως εμφανώς κατώτερος εταίρος σε έναν πόλεμο που μέχρι τότε διεξαγόταν αποκλειστικά από τις Ηνωμένες Πολιτείες. Θεωρούσε επίσης ότι η βρετανική παρουσία δεν θα ήταν ευπρόσδεκτη και ότι η προσοχή θα έπρεπε να επικεντρωθεί στη Βιρμανία και τη Μαλαισία. Από την άλλη, οι ναυτικοί σχεδιαστές, με την υποστήριξη της Επιτροπής Αρχηγών Επιτελείων, πίστευαν ότι η συμμετοχή του στόλου στις επιχειρήσεις ενίσχυε τη βρετανική επιρροή, ενώ οι Βρετανοί Αρχηγοί Επιτελείων εξέτασαν ακόμη και το ενδεχόμενο μαζικής παραίτησης, τόσο ισχυρές ήταν οι απόψεις τους.

Το Ναυαρχείο είχε προτείνει την παρουσία βρετανικών ναυτικών δυνάμεων στον Ειρηνικό ήδη από τις αρχές του 1944, αλλά η αρχική αντίδραση του Πολεμικού Ναυτικού των ΗΠΑ ήταν αποθαρρυντική. Ο ναύαρχος Έρνεστ Κινγκ, Αρχηγός του Στόλου των Ηνωμένων Πολιτειών και Αρχηγός Ναυτικών Επιχειρήσεων, προέβαλε αντιρρήσεις, επιμένοντας ότι ο Βρετανικός Στόλος του Ειρηνικού θα έπρεπε να είναι αυτάρκης. Αυτές οι ενστάσεις εν τέλει παραμερίστηκαν όταν σε μια συνάντηση, ο πρόεδρος των ΗΠΑ Φραγκλίνος Ντελάνο Ρούζβελτ «παρενέβη λέγοντας ότι ο Βρετανικός Στόλος, μόλις προτάθηκε, έγινε αμέσως αποδεκτός. Με αυτόν τον τρόπο, αν και το γεγονός δεν αναφέρθηκε ρητά, επέβαλε τη δική του άποψη έναντι αυτής του ναυάρχου Κινγκ.»

Η Αυστραλία είχε ζητήσει στρατιωτική βοήθεια από τις Ηνωμένες Πολιτείες το 1942, όταν αντιμετώπιζε το ενδεχόμενο ιαπωνικής εισβολής. Παρότι οι αυστραλιανές δυνάμεις είχαν σημαντική συμβολή στον Πόλεμο του Ειρηνικού, η χώρα δεν υπήρξε ποτέ ισότιμος εταίρος με τους Αμερικανούς ομολόγους της στη χάραξη στρατηγικής. Υποστηρίχθηκε ότι ξ βρετανική παρουσία θα λειτουργούσε ως αντίβαρο στην ισχυρή και ολοένα αυξανόμενη αμερικανική επιρροή στον Ειρηνικό.

## Συγκρότηση του στόλου

Ο στόλος συγκροτήθηκε όταν ο ναύαρχος σερ Μπρους Φρέιζερ κατέβασε τη σημαία του στο Τρινκομάλι στην Κεϋλάνη (τη σημερινή Σρι Λάνκα) ως Διοικητής της Βρετανικού Ανατολικού Στόλου και την ύψωσε στην κανονιοφόρο *Tarantula* ως Διοικητής του Βρετανικού Στόλου Ειρηνικού. Αργότερα μετέφερε τη σημαία του σε καταλληλότερο πλοίο, το θωρηκτό *Howe*.

Το Βασιλικό Ναυτικό παρείχε την πλειονότητα των πλοίων του στόλου και όλες τις κύριες μονάδες επιφανείας, ενώ μετείχαν επίσης δυνάμεις του επικουρικού στόλου (Royal Fleet Auxiliary, RFA), καθώς και από χώρες της Κοινοπολιτείας, συμπεριλαμβανομένων του Αυστραλιανού Βασιλικού Ναυτικού, του Καναδικού Βασιλικού Ναυτικού και του Νεοζηλανδικού Βασιλικού Ναυτικού. Καθώς τα περισσότερα μεγάλα πλοία του αυστραλιανού ναυτικού είχαν ήδη ενσωματωθεί σε σχηματισμούς του αμερικανικού ναυτικού ήδη από το 1942, η συνεισφορά του στη νέα ναυτική δύναμη ήταν περιορισμένη. Μεγάλο ποσοστό των ιπταμένων που μετείχαν ήταν Νεοζηλανδοί και Καναδοί. Το αμερικανικό ναυτικό επίσης παρείχε υποστήριξη στο Βρετανικό Στόλο του Ειρηνικού, ενώ συμπεριλήφθηκε και προσωπικό από το Ναυτικό της Νότιας Αφρικής. Οι λιμενικές εγκαταστάσεις στην Αυστραλία και τη Νέα Ζηλανδία παρείχαν επίσης ζωτικής σημασίας υποστήριξη.

Όπως προαναφέρθηκε, Διοικητής ήταν ο ναύαρχος σερ Μπρους Φρέιζερ, όμως στην πράξη η διοίκηση του στόλου κατά τις επιχειρήσεις ανατέθηκε στον αντιναύαρχο σερ Μπέρναρντ Ρόουλινγκς, ενώ ο αντιναύαρχος σερ Φίλιπ Βίαν είχε την ευθύνη των αεροπορικών επιχειρήσεων.

Επίσης συγκροτήθηκε στην Αυστραλία η Νο. 300 Πτέρυγα της RAF στα τέλη του 1944. Αυτός ήταν ένας σχηματισμός μεταγωγικών αεροσκαφών για την υποστήριξη του στόλου ο οποίος τέθηκε υπό την άμεση διοίκηση του Φρέιζερ.

## Επιχειρήσεις

Μεταξύ των σημαντικών επιχειρήσεων στις οποίες συμμετείχε ο στόλος περιλαμάνεται η Επιχείρηση Meridian τον Ιανουάριο του 1945. Επρόκειτο για σειρά αεροπορικών επιθέσεων που αποσκοπούσαν στην καταστροφή των πετρελαϊκών εγκαταστάσεων στο Παλεμπάνγκ, στη Σουμάτρα. Οι επιθέσεις αυτές, που πραγματοποιήθηκαν υπό δυσμενείς καιρικές συνθήκες, κατόρθωσαν να μειώσουν τον εφοδιασμό καυσίμων του ιαπωνικού ναυτικού. Η ναυτική αεροπορία (Fleet Air Arm) έχασε 48 αεροσκάφη συνολικά, εξαιτίας της εχθρικής δράσης και αναγκαστικών προσγειώσεων, ενώ ισχυρίστηκε την κατάρριψη 30 ιαπωνικών αεροσκαφών καθώς και την καταστροφή 38 επιπλέον στο έδαφος.

Οι Αμερικανοί, που είχαν τον έλεγχο των συμμαχικών επιχειρήσεων στον Ειρηνικό, ονόμασαν το κύριο τμήμα του βρετανικού στόλου «Δύναμη Επιχειρήσεων 37» (Task Force 37) στις 15 Μαρτίου 1945, όταν εντάχθηκε στον Πέμπτο Στόλο των ΗΠΑ υπό τον Ρέιμοντ Σπρούανς. Στις 27 Μαΐου 1945 εντάχθηκε στον Τρίτο Στόλο υπό τον Γουίλιαμ Χάλσεϊ και μετονομάστηκε σε «Δύναμη Επιχειρήσεων 57». Η 1η Μοίρα Αεροπλανοφόρων αποτελούσε τον κύριο σχηματισμό αεροπλανοφόρων της βρετανικής δύναμης. Οι δυνάμεις υποστηρίξεως του στόλου ήταν η «Δύναμη Επιχειρήσεων 113».

Τον Μάρτιο του 1945, στο πλαίσιο της εισβολής στην Οκινάουα, ο βρετανικός στόλος είχε την αποκλειστική ευθύνη για επιχειρήσεις στις Νήσους Σακισίμα. Κύριος αντικειμενικός σκοπός ήταν η καταστολή της ιαπωνικής αεροπορικής δραστηριότητας, με τη χρήση πυρών και αεροπορικών επιθέσεων ενάντια σε αεροδρόμια που χρησιμοποιούνταν ως βάσεις εξόρμησης των καμικάζι που θα αποτελούσαν απειλή για τα πλοία του Ναυτικού των ΗΠΑ που επιχειρούσαν στην Οκινάουα. Τα βρετανικά αεροπλανοφόρα υπέστησαν βαριές και επαναλαμβανόμενες επιθέσεις καμικάζι αλλά χάρη στα θωρακισμένα καταστρώματά τους αποδείχθηκαν ιδιαίτερα ανθεκτικά και μπορούσαν να επαλέλθουν στην ενεργό δράση σχετικά γρήγορα. Ο Αμερικανός σύνδεσμος επί του αεροπλανοφόρου *Indefatigable* σχολίασε χαρακτηριστικά: «Όταν ένας καμικάζι χτυπά ένα αμερικανικό αεροπλανοφόρο, σημαίνει έξι μήνες επισκευών στο Περλ (Χάρμπορ). Όταν ένας καμικάζι χτυπά βρετανικό αεροπλανοφόρο, είναι απλώς θέμα «Σαρωτές, πάρτε τις σκούπες σας».

Τα Supermarine Seafire της Fleet Air Arm είχαν κρίσιμο ρόλο στις επιχειρήσεις. Λόγω της καλής τους απόδοσης σε μεγάλο ύψος, της μικρής εμβέλειας και της περιορισμένης ικανότητας μεταφοράς οπλισμού (σε σύγκριση με τα Hellcat και Corsair), τους ανατέθηκε ο ρόλος της άμεσης κάλυψης του ίδιου του στόλου. Ο ρόλος τους ήταν ζωτικής σημασίας στην αντιμετώπιση των επιθέσεων καμικάζι κατά τη διάρκεια της απόβασης στην Ίβο Τζίμα και σε κατοπινές επιχειρήσεις. Η πιο επιτυχημένη ημέρα των Seafire ήταν η 15η Αυγούστου 1945, όταν κατέρριψαν οκτώ επιτιθέμενα αεροσκάφη ενώ τα ίδια υπέστησαν μία απώλεια.

Τον Απρίλιο του 1945 η βρετανική 4η Μοίρα Υποβρυχίων μεταφέρθηκε στη μεγάλη συμμαχική βάση υποβρυχίων στο Φρίμαντλ (Fremantle) στη Δυτική Αυστραλία. Σημαντικότερη επιτυχία της κατά την περίοδο αυτή ήταν η βύθιση του βαριού καταδρομικού *Ashigara* στις 8 Ιουνίου 1945 ανοιχτά της Σουμάτρας από τα υποβρύχια *Trenchant* και *Stygian*. Την 31η Ιουλίου 1945, στο πλαίσιο της Επιχείρησης Struggle, το βρετανικό υποβρύχιο τσέπης *XE3* επιτέθηκε σε ιαπωνικά πλοία στη Σιγκαπούρη και κατάφερε να προκαλέσει σοβαρές ζημιές στο βαρύ καταδρομικό *Takao*. Για την επιτυχία αυτή οι Φρέιζερ και Μαγκένις, μέλη του πληρώματος του *XE3* τιμήθηκαν με τον Σταυρό της Βικτωρίας. Τα άλλα δύο μέλη του πληρώματος, οι Σμιθ και Ριντ, έλαβαν το Διακεκριμένο Τάγμα Υπηρεσίας και το Μετάλλιο Εξαιρετικής Ανδρείας αντίστοιχα.

Θωρηκτά και αεροσκάφη του βρετανικού στόλου έλαβαν μέρος στον ναυτικό βομβαρδισμό των ιαπωνικών μητροπολιτικών νήσων. Στις επιθέσεις κατά της Ιαπωνίας ο βρετανικός στόλος αποτελέσε τμήμα του Τρίτου Στόλου των ΗΠΑ, υπό τη διοίκηση του ναυάρχου Γουίλιαμ Χάλσεϊ. Το θωρηκτό *King George V* βομβάρδισε την πολη Χιτάτσι, περίπου 80 μίλια βορειοανατολικά του Τόκιο, καθώς και το Χαμαμάτσου. Αυτή ήταν η τελευταία φορά που βρετανικό θωρηκτό άνοιξε πυρ σε μάχη· ο διοικητής του αμερικανικού στόλου, Γουίλιαμ Χάλσεϊ, απέκλεισε τις βρετανικές δυνάμεις από τον βομβαρδισμό της ναυτικής βάσης Κούρε. Ο τελευταίος έγραψε στα απομνημονεύματά του: «ήταν επιτακτικό να προλάβουμε μια πιθανή μεταπολεμική αξίωση από τη Βρετανία ότι είχε καταφέρει έστω και μέρος του τελικού πλήγματος που κατέστρεψε τον ιαπωνικό στόλο.... μια αποκλειστικά αμερικανική επίθεση εξυπηρετούσε συνεπώς τα αμερικανικά συμφέροντα». Επιθέσεις από αεροσκάφη του βρετανικού ναυτικού πραγματοποιήθηκαν κατά χερσαίων και λιμενικών στόχων κατά τη διάρκεια των επιθέσεων στο Κούρε και την Εσωτερική Θάλασσα από τις 24 έως τις 28 Ιουλίου 1945. Αεροσκάφη έπληξαν επίσης το λιμάνι της Οσάκα, αεροδρόμια και βύθισαν το ιαπωνικό αεροπλανοφόρο συνοδείας *Shimane Maru* και αχρήστευσαν το αεροπλανοφόρο *Kaiyō*. Οι Βρετανοί βύθισαν επίσης πολλά μικρότερα ιαπωνικά πλοία.

Σε περίπτωση εισβολής των Συμμάχων στα ιαπωνικά νησιά ο βρετανικός στόλος θα διαδραμάτιζε σημαντικό ρόλο. Εν τέλει η εισβολή δεν συνέβη ποτέ καθώς η Ιαπωνία παραδόθηκε. Μετά το τέλος της σύρραξης ο στόλος συρρικνώθηκε δραστικά. Τον Αύγουστο του 1948 περιλάμβανε τα καταδρομικά *London*, *Sussex*, τα αντιτορπιλικά *Cossack*, *Comus*, *Concord*, *Consort*, *Constance* , τις φρεγάτες *Alacrity*, *Ametheyst*, *Hart* και *Black Swan*, τα υποβρύχια *Aeneas*, *Affray,* Auriga *καθώς και αριθμό σκαφών υποστηρίξεως.*

## Τα πλοία του στόλου

Στη ναυτική δύναμη περιλαμβάνονταν έξι αεροπλανοφόρα, τέσσερα ελαφρά αεροπλανοφόρα, δύο αεροπλανοφόρα υποστηρίξεως καθώς και εννέα συνοδείας που μετέφεραν περισσότερα από 750 αεροσκάφη συνολικά. Επίσης υπήρχαν 5 θωρηκτά, 11 καταδρομικά, 35 αντιτορπιλικά, 14 φρεγάτες 31 υποβρύχια, 44 μικρότερα πολεμικά καθώς και αριθμός πλοίων υποστηρίξεως.

Αεροπλανοφόρα (ναυαρχίδα της 1ης Μοίρας Αεροπλανοφόρων)
* HMS *Formidable*

Έφερε 36 Corsair και 15 Avenger
* HMS *Illustrious*

Έφερε 36 Corsair και 15 Avenger
* HMS *Victorious*

Έφερε 36 Corsairs 15 Avengers, καθώς και αμφίβια αεροσκάφη Walrus
* HMS *Indomitable*

Έφερε 39 F6F Hellcat και 21 Avenger
* HMS *Implacable*

Έφερε 48 Seafire, 21 Avenger και 12 Firefly
* HMS Indefatigable

Έφερε 40 Seafire, 18 Avenger και 12 Firefly
Ελαφρά αεροπλανοφόρα
* HMS *Colossus*

Έφερε 24 Corsair και 18 Barracuda
* HMS *Glory*

Έφερε 21 Corsair και 18 Barracuda
* HMS *Venerable*

Έφερε 21 Corsair και 18 Barracuda
* HMS *Vengeance*

Έφερε 24 Corsair και 18 Barracuda
Αεροπλανοφόρα υποστηρίξεως
* HMS *Pioneer*
* HMS *Unicorn*

Αεροπλανοφόρα συνοδείας

* HMS *Striker* (ναυαρχίδα της 30ης Μοίρας Αεροπλανοφόρων)
* HMS *Arbiter*
* HMS *Chaser*
* HMS *Fencer*
* HMS *Ruler*
* HMS *Reaper*
* HMS *Slinger*
* HMS *Speaker*
* HMS *Vindex*

Θωρηκτά
* HMS *Howe* (ναυαρχίδα της 1ης Μοίρας Μάχης)
* HMS *King George V*
* HMS *Duke of York*
* HMS *Anson*
* HMS *Nelson*

Καταδρομικά

* HMNZS *Achilles*
* HMS *Argonaut*
* HMS *Belfast*
* HMS *Bermuda*
* HMS *Black Prince*
* HMS *Ceylon*
* HMS *Euryalus*
* HMNZS *Gambia*
* HMS *Newfoundland*
* HMS *Newcastle*
* HMCS *Ontario*
* HMS *Swiftsure* (ναυαρχίδα της 4ης Μοίρας Καταδρομικών)
* HMCS *Uganda*

Καταδρομικά με δυνατότητες ναρκοθέτησης
* HMS *Apollo*
* HMS *Ariadne*
* HMS *Manxman*

Αντιαεροπορικό καταδρομικό
* HMCS *Prince Robert*

Αντιτορπιλικά

* HMCS *Algonquin*
* HMS *Barfleur*
* HMS *Grenville*
* HMS *Kempenfelt*
* HMAS *Napier*
* HMAS *Nepal*
* HMAS *Nizam*
* HMAS *Norman*
* HMS *Quadrant*
* HMS *Quality*
* HMAS *Queenborough*
* HMAS *Quiberon*
* HMAS *Quickmatch*
* HMS *Teazer*
* HMS *Tenacious*
* HMS *Termagant*
* HMS *Terpsichore*
* HMS *Troubridge*
* HMS *Tumult*
* HMS *Tuscan*
* HMS *Tyrian*
* HMS *Ulster*
* HMS *Ulysses*
* HMS *Undaunted*
* HMS *Undine*
* HMS *Urania*
* HMS *Urchin*
* HMS *Ursa*
* HMS *Wager*
* HMS *Wakeful*
* HMS *Wessex*
* HMS *Whelp*
* HMS *Whirlwind*
* HMS *Wizard*
* HMS *Wrangler*

Φρεγάτες

* HMS *Aire*
* HMS *Avon*
* HMS *Barle*
* HMS *Bigbury Bay*
* HMS *Derg*
* HMS *Findhorn*
* HMS *Helford*
* HMS *Odzani*
* HMS *Parret*
* HMS *Plym*
* HMS *Usk*
* HMS *Veryan Bay*
* HMS *Whitesand Bay*
* HMS *Widemouth Bay*

Κορβέτες

* HMNZS *Arbutus*
* HMAS *Ballarat*
* HMAS *Bendigo*
* HMAS *Burnie*
* HMAS *Cairns*
* HMAS *Cessnock*
* HMAS *Gawler*
* HMAS *Geraldton*
* HMAS *Goulburn*
* HMAS *Ipswich*
* HMAS *Kalgoorlie*
* HMAS *Launceston*
* HMAS *Lismore*
* HMAS *Maryborough*
* HMAS *Pirie*
* HMAS *Tamworth*
* HMAS *Toowoomba*
* HMAS *Whyalla*
* HMAS *Wollongong*

Πλοία συνοδείας

* HMS *Alacrity*
* HMS *Amethyst*
* HMS *Black Swan*
* HMS *Crane*
* HMS *Cygnet*
* HMS *Enchantress*
* HMS *Erne*
* HMS *Flamingo*
* HMS *Hart*
* HMS *Hind*
* HMS *Opossum*
* HMS *Pheasant*
* HMS *Redpole*
* HMS *Starling*
* HMS *Stork*
* HMS *Whimbrel*
* HMS *Woodcock*
* HMS *Wren*

Υποβρύχια

* HMS *Porpoise* (υποβρύχιο ναρκοθέτησης)
* HMS *Rorqual* (υποβρύχιο ναρκοθέτησης)
* HMS *Sanguine*
* HMS *Scotsman*
* HMS *Sea Devil*
* HMS *Sea Nymph*
* HMS *Sea Scout*
* HMS *Selene*
* HMS *Sidon*
* HMS *Sleuth*
* HMS *Solent*
* HMS *Spark*
* HMS *Spearhead*
* HMS *Stubborn*
* HMS *Stygian*
* HMS *Supreme*
* HMS *Taciturn*
* HMS *Tapir*
* HMS *Taurus*
* HMS *Telemachus*
* HMS *Thorough*
* HMS *Thule*
* HMS *Tiptoe*
* HMS *Totem*
* HMS *Torbay*
* HMS *Trenchant*
* HMS *Trump*
* HMS *Tudor*
* HMS *Turpin*
* HMS *Virtue* (για εκπαίδευση στον ανθυποβρυχιακό πόλεμο)
* HMS *Voracious* (για εκπαίδευση στον ανθυποβρυχιακό πόλεμο)
* HMS *Vox* (για εκπαίδευση στον ανθυποβρυχιακό πόλεμο)

## Μοίρες της Ναυτικής Αεροπορίας

Οι ακόλουθες μοίρες της Ναυτικής Αεροπορίας (Fleet Air Arm) μετείχαν στη δύναμη του Στόλου του Ειρηνικού:

| Νο. | Τύπος αεροσκαφών | Πλοίο | Περίοδος | Σημειώσεις |
| --- | --- | --- | --- | --- |
| 801 | Seafire L.III | *Implacable* | Από τον Μάιο του 1945 | Εντάχθηκε στον στόλο τον Μάιο του 1945 ως τμήμα της 8ης Αεροπορικής Ομάδας Αεροπλανοφόρων, συνοδεύοντας επιδρομές στο Τρουκ και σε στόχους γύρω από την Ιαπωνία έως και μετά την Ημέρα της Νίκης επί της Ιαπωνίας. |
| 812 | Barracuda II | *Vengeance* | Από τον Ιούλιο του 1945. | Εν πλω την Ημέρα της Νίκης επί της Ιαπωνίας, καθ’ οδόν προς την Ταϊβάν, ως μέρος της Ομάδας Μάχης 111.2, 11ης Μοίρας Αεροπλανοφόρων· στάλθηκε προς το Χονγκ Κονγκ, όπου έφθασε στις 29 Αυγούστου. |
| 814 | Barracuda II | *Venerable* | Από τον Ιούνιο του 1945. | Ανήκε στη 15η Αεροπορική Ομάδα Αεροπλανοφόρων, δεν έλαβε μέρος σε επιχειρήσεις |
| 820 | Avenger I | *Indefatigable* | Από τον Νοέμβριο του 1944. | Με τη No. 2 Πτέρυγα Κρούσης (No. 2 Strike Wing) για επιθέσεις σε διυλιστήρια πετρελαίου στο Παλεμπάνγκ και στις νήσους Σακισίμα. Από τον Ιούνιο του 1945 με την 7η Αεροπορική Ομάδα Αεροπλανοφόρων για επιδρομές στην περιοχή του Τόκιο |
| 827 | Barracuda II | *Colossus* | Από τον Ιανουάριο του 1945. | Έδρασε στον Ινδικό Ωκεανό από τον Ιούνιο του 1945 έως την Ημέρα της Νίκης επί της Ιαπωνίας. |
| 828 | Barracuda I, II & III Avenger II | *Implacable* | Από τον Ιούνιο του 1945. | Μέρος της 8ης Αεροπορικής Ομάδας Αεροπλανοφόρων, συμμετείχε σε επιθέσεις στο Τρουκ και στην Ιαπωνία. |
| 837 | Barracuda II | *Glory* | Από τον Απρίλιο του 1945. | Μέρος της 16ης Αεροπορικής Ομάδας Αεροπλανοφόρων. Δεν έλαβε μέρος σε επιχειρήσεις πριν από την Ημέρα της Νίκης επί της Ιαπωνίας αλλά κάλυψε την παράδοση των ιαπωνικών δυνάμεων στη Ραμπαούλ |
| 848 | Avenger I | *Formidable* | Από τον Απρίλιο του 1945. | Συμμετείχε σε επιθέσεις κατά των αεροδρομίων και παράκτιων στόχων στις νήσους Σακισίμα και στη Φορμόζα· στις αρχές Ιουνίου 1945 εντάχθηκε στη 2η Ομάδα Αεροπορίας Αεροπλανοφόρων για επιδρομές κατά της Ιαπωνίας τον Ιούλιο. |
| 849 | Avenger I & II | *Victorious* | Από τον Δεκέμβριο του 1944. | Ανήκε στη Νo. 2 Πτέρυγα Ναυτικής Κρούσης (No.2 Naval Strike Wing), τον Ιανουάριο του 1945 συμμετείχε σε επιθέσεις στο Πάνγκαλαν Μπράντον και στα διυλιστήρια πετρελαίου του Παλεμπάνγκ. Επίσης έλαβε μέρος σε επιθέσεις στης νήσους Σακισίμα και στη Φορμόζα καθώς και σε επιθέσεις στην μητροπολιτική Ιαπωνία, στην περιοχή του Τόκιο, τον Ιούλιο του 1945. Εκεί ένα αεροσκάφος της 849ης Μοίρας πέτυχε το πρώτο πλήγμα στο αεροπλανοφόρο *Kaiyo*. |
| 854 | Avenger I, II & III | *Illustrious* | Από τον Δεκέμβριο του 1944. | Συμμετείχε σε επιθέσεις στο Μπελαουάν Ντέλι και στο Παλεμπάνγκ. Τον Ιούλιο του 1945 έλαβε μέρος σε επιθέσεις στις νήσους Σακισίμα. Στη συνέχεια εντάχθηκε στην 3η Αεροπορική Ομάδα Αεροπλανοφόρων και δεν έλαβε μέρος σε άλλες επιχειρήσεις. |
| 857 | Avenger I & II | *Indomitable* | Από τον Νοέμβριο του 1944. | Συμμετείχε σε επιθέσεις στο Μπελαουάν Ντέλι, στο Πάνγκαλαν Μπράνταν και στο Παλεμπάνγκ τον Δεκέμβριο του 1944 και τον Ιανουάριο του 1945. Για ένα δίμηνο πραγματοποίησε συνεχείς επιθέσεις ενάντια στις νήσους Σακισίμα και τη Φορμόζα. Έπειτα δεν μετείχε σε άλλες επιχειρήσεις πριν από την Ημέρα της Νίκης επί της Ιαπωνίας αλλά αντιμετώπισε ιαπωνικά αεροσκάφη αυτοκτονίας την 31η Αυγούστου και την 1η Σεπτεμβρίου 1945 κοντά στο Χονγκ Κονγκ. |
| 880 | Seafire L.III | *Implacable* | Από τον Μάρτιο του 1945. | Ανέλαβε την κάλυψη αεροσκαφών που επιτέθηκαν στο Τρουκ τον Ιούνιο του 1945. Στα τέλη Ιουνίου ενσωματώθηκε στη νεοσύσταση 8η Αεροπορική Ομάδα και συμμετείχε σε επιθέσεις στη μητροπολιτική Ιαπωνία |
| 885 | Hellcat I & II | *Ruler* | Από τον Δεκέμβριο του 1944. | Παρείχε αεροπορική κάλυψη για τον στόλο. |
| 887 | Seafire F.III & L.III | *Indefatigable* | Από τον Νοέμβριο του 1944. | Έλαβε μέρος στις επίθεσεις κατά των διυλιστηρίων πετρελαίου στο Παλεμπάνγκ τον Ιανουάριο του 1945, επίσες επιθέσεις στις νήσους Σακισίμα και σε επιθέσεις στην περιοχή του Τόκιο λίγο πριν από το τέλος της σύρραξης. |
| 888 | Hellcat | *Indefatigable* | Μέχρι τον Ιανουάριο του 1945. | Συμμετείχε σε επιχειρήσεις πάνω από τη Σουμάτρα αλλά παρέμεινε στην Κεϋλάνη όταν ο στόλος απέπλευσε για τον Ειρηνικό. |
| 894 | Seafire L.III | *Indefatigable* | Από τον Νοέμβριο του 1944. | Έλαβε μέρος σε επιχειρήσεις κατά των διυλιστηρίων στο Παλεμπάνγκ τον Ιανουάριο του 1945. Τον Μάρτιο και τον Απρίλιο του 1945 επιτέθηκε σε στόχους στα νησιά Σακισίμα και στη συνέχεια σε στόχους στην ιαπωνική ενδοχώρα λίγο πριν από το τέλος της σύρραξης. |
| 899 | Seafire L.III | Seafire pool | Από τον Φεβρουάριο του 1945. | Μοίρα επιχειρησιακής εκπαίδευσης, βρισκόταν επί του αεροπλανοφόρου *Arbiter* την Ημέρα της Νίκης επί της Ιαπωνίας. |
| 1770 | Firefly | *Indefatigable* | Από τον Νοέμβριο του 1944. | Τον Νοέμβριο του 1944 η μοίρα μεταφέρθηκε στο αεροπλανοφόρο *Indefatigable* με προορισμό την Άπω Ανατολή, όπου έλαβε μέρος στην επίθεση κατά των διυλιστηρίων στο Παλεμπάνγκ τον Ιανουάριο του 1945. Στη συνέχεια συμμετείχε σε επιθέσεις στις νήσους Σακισίμα και κατά της Φορμόζας. |
| 1771 | Firefly | *Implacable* | Μάρτιος-Σεπτέμβριος 1945. | Έλαβε μέρος στις επιθέσεις στο Τρουκ τον Ιούνιο του 1945 και στη συνέχεια σε επιθέσεις στην ιαπωνική ενδοχώρα. |
| 1772 | Firefly | *Indefatigable* | Από τον Ιούλιο του 1945. | Έλαβε μέρος σε επιθέσεις στην μητροπολιτική Ιαπωνία. |
| 1790 | Firefly NF | *Vindex* | Από τον Αύγουστο του 1945. | Δεν έλαβε μέρος σε επιχειρήσεις πριν από την συνθηκολόγηση της Ιαπωνίας. |
| 1830 | Corsair | *Illustrious* | Από τον Δεκέμβριο του 1943. | Μέρος της 5ης Πτέρυγας Μαχητικών, απέπλευσε τον Ιανουάριο του 1944 προς την Κεϋλάνη για τον Ανατολικό Στόλο. Τον Μάρτιο του 1944 πραγματοποιήθηκαν περιπολίες πάνω από τον Κόλπο της Βεγγάλης, ενώ τον Απρίλιο του 1944 προσβλήθηκαν εχθρικές παράκτιες εγκαταστάσεις στο Σαμπάνγκ και τον Μάιο του 1944 διεξήχθησαν επιχειρήσεις στη Σουραμπάγια. Τον Ιούνιο του 1944 πραγματοποιήθηκαν επιθέσεις στα νησιά Ανταμάν και τον Ιούλιο επιχειρήσεις στο Σαμπάνγκ. Στη συνέχεια, τον Αύγουστο του 1944 το πλοίο απέπλευσε για το Ντέρμπαν για επισκευές, με τη μοίρα να αποβιβάζεται στο Γουίνγκφιλντ όπου παρέμεινε έως τον Οκτώβριο του 1944, έχοντας αυξηθεί σε 18 αεροσκάφη. Τον Δεκέμβριο του 1944 και τον Ιανουάριο του 1945 η μοίρα συμμετείχε στις επιθέσεις κατά των διυλιστηρίων στο Παλεμπάνγκ έπειτα από τις οποίες το πλοίο εντάχθηκε στον Βρετανικό Στόλο Ειρηνικού. Τον Μάρτιο και τον Απρίλιο του 1945 συμμετείχε σε επιχειρήσεις κατά των νήσων Σακισίμα, αλλά αφού το πλοίο υπέστη ζημιές από ιαπωνική επίθεση καμικάζι επέστρεψε στο Ηνωμένο Βασίλειο μαζί με τη 1830 Μοίρα. Η 1830 διαλύθηκε τον Ιούλιο του 1945. |
| 1831 | Corsair | *Glory* | Από τον Ιούνιο του 1945. | Δεν έλαβε μέρος σε επιχειρήσεις πριν από την συνθηκολόγηση της Ιαπωνίας. |
| 1833 | Corsair | *Illustrious* | Από τον Μάρτιο του 1944. | Τον Μάρτιο του 1944 πραγματοποίησε περιπολίες πάνω από τον Κόλπο της Βεγγάλης, ενώ τον Απρίλιο του 1944 προσέβαλε εχθρικές παράκτιες εγκαταστάσεις στο Σαμπάνγκ και τον Μάιο του 1944 διεξήγαγε επιχειρήσεις στη Σουραμπάγια. Τον Ιούνιο του 1944 πραγματοποιήθηκαν επιθέσεις στα νησιά Ανταμάν και τον Ιούλιο επιχειρήσεις στο Σαμπάνγκ. Στη συνέχεια, τον Αύγουστο του 1944 το πλοίο απέπλευσε για το Ντέρμπαν για επισκευές, με τη μοίρα να αποβιβάζεται στο Γουίνγκφιλντ όπου παρέμεινε έως τον Οκτώβριο του 1944, έχοντας αυξηθεί σε 18 αεροσκάφη. Τον Δεκέμβριο του 1944 και τον Ιανουάριο του 1945 η μοίρα συμμετείχε στις επιθέσεις κατά των διυλιστηρίων πετρελαίου στο Παλεμπάνγκ, στη Σουμάτρα, μετά τις οποίες το πλοίο εντάχθηκε στον Βρετανικό Στόλο Ειρηνικού. Τον Μάρτιο και τον Απρίλιο του 1945 συμμετείχε σε επιχειρήσεις κατά των νήσων Σακισίμα, αλλά αφού το πλοίο υπέστη ζημιές από ιαπωνική επίθεση καμικάζι επέστρεψε στο Ηνωμένο Βασίλειο μαζί με το προσωπικό της 1833 Μοίρας, χωρίς τα αεροσκάφη της, όπου και διαλύθηκε τον Ιούλιο του 1945. |
| 1834 | Corsair | *Victorious* | Από τον Αύγουστο του 1944. | Η μοίρα έλαβε μέρος σε σειρά επιθέσεων στη Σουμάτρα, συμπεριλαμβανομένων αυτών κατά των διυλιστηρίων πετρελαίου στο Παλεμπάνγκ τον Ιανουάριο του 1945. Στη συνέχεια, το πλοίο εντάχθηκε στον Βρετανικό Στόλο Ειρηνικού και πραγματοποίησε επιθέσεις στις νήσους Σακισίμα μεταξύ Μαρτίου και Μαΐου 1945. Τον Ιούνιο του 1945 εντάχθηκε στην 1η Αεροπορική Ομάδα Αεροπλανοφόρων στο Σκόφιλντς και μεταφέρθηκε στο αεροπλανοφόρο *Victorious* και πραγματοποίησε επιθέσεις στην περιοχή του Τόκιο. |
| 1836 | Corsair | *Victorious* | Από τον Ιούλιο του 1944. | Τον Ιούλιο του 1944 επιτέθηκε σε εγκαταστάσεις αποθήκευσης πετρελαίου και αεροδρόμια στο Σαμπάνγκ, στη Σουμάτρα. Οι επιχειρήσεις στην περιοχή συνεχίστηκαν έως τον Ιανουάριο του 1945 με επιθέσεις κατά πετρελαϊκών εγκαταστάσεων στο Παλεμπάνγκ. Συμμετείχε σε επιδρομές στις νήσους Σακισίμα και έπειτα εντάχθηκε στην 1η Αεροπορική Ομάδα. Αργότερα τον ίδιο μήνα η μεταφέρθηκε στο αεροπλανοφόρο *Victorious* και τον Ιούλιο του 1945 πραγματοποίησε επιθέσεις στην περιοχή του Τόκιο. |
| 1839 | Hellcat | *Indomitable* | Μεταξύ Ιουλίου 1944 και Ιουνίου 1945. | Τον Ιούλιο του 1944 μεταφέρθηκε στο αεροπλανοφόρο *Indomitable* και παρείχε αεροπορική κάλυψη για τις φίλιες αεροπορικές δυνάμεις που επιτέθηκαν στη Σουμάτρα. Τον Δεκέμβριο του 1944 και τον Ιανουάριο του 1945 έλαβε μέρος στις επιδρομές κατά των διυλιστηρίων στο Παλεμπάνγκ και μαζί με το πλοίο εντάχθηκε στον Βρετανικό Στόλο Ειρηνικού για επιθέσεις στις νήσους Σακισίμα. Στις 24 Ιανουαρίου 1945 ο υποπλοίαρχος (Sub Lt) RF Mackie RNZN της 1839 Μοίρας, πετώντας με το Hellcat JV141 «116/W», κατέρριψε ένα ιαπωνικό αεροσκάφος Ki-44 στο Παλεμπάνγκ. Τον Απρίλιο του 1945 η μοίρα απορρόφησε την 1840 Μοίρα και στη συνέχεια η 5η Ναυτική Πτέρυγα Μαχητικών διαλύθηκε και εντάχθηκε στην 11η Ομάδα Αεροπορίας Αεροπλανοφόρων τον Ιούνιο του 1945. Στις αρχές Αυγούστου μεταφέρθηκε στο *Indomitable* αλλά δεν έλαβε μέρος σε επιχειρήσεις πριν από το τέλος του πολέμου. |
| 1840 | Hellcat | *Speaker* | Από τον Δεκέμβριο 1944. | Εντάχθηκε στην 3η Πτέρυγα Μαχητικών στο Έγκλινγκτον και τον Δεκέμβριο του 1944 μεταφέρθηκε στο αεροπλανοφόρο *Speaker* που απέπλευσε για τον Ειρηνικό. Εκεί παρείχε αεροπορική κάλυψη στον στόλο υποστηρίξεως και στη συνέχεια απορροφήθηκε από τη 1839 Μοίρα. |
| 1841 | Corsair | *Formidable* | Από τον Δεκέμβριο του 1944. | Παρείχε αεροπορική κάλυψη για τον στόλο υποστηρίξεως και στη συνέχεια απορροφήθηκε από τη 1839 Μοίρα. |
| 1842 | Corsair | *Formidable* | Από τον Σεπτέμβριο του 1944. | Τον Μάρτιο του 1945 επανεξοπλίστηκε με αεροσκάφη Corsair IV. Τον Απρίλιο και τον Μάιο του 1945 έλαβε μέρος σε επιχειρήσεις κατά των νήσων Σακισίμα και τον Ιούνιο εντάχθηκε στη 2η Αεροπορική Ομάδα. Λίγο πριν από την Ημέρα της Νίκης επί της Ιαπωνίας έλαβε μέρος σε επιθέσεις στην περιοχή του Τόκιο, όπου απώλεσε δύο αεροσκάφη. |
| 1844 | Hellcat | *Indomitable* | Από τον Οκτώβριο του 1944. | Από τον Οκτώβριο έως τον Δεκέμβριο του 1944 παρέμεινε σε βάση στην ξηρά ενώ στη συνέχεια μεταφέρθηκε στο αεροπλανοφόρο *Indomitable* και συμμετείχε στις επιθέσεις κατά των πετρελαϊκών εγκαταστάσεων στο Μπελαουάν Ντέλι, στη Σουμάτρα. Τον Ιανουάριο του 1945 προσβλήθηκαν αεροδρόμια και παράκτιοι στόχοι στο Πάνγκαλαν Μπράνταν, καθώς και τα διυλιστήρια πετρελαίου στο Παλεμπάνγκ. Στη συνέχεια το πλοίο απέπλευσε για την Αυστραλία και η μοίρα αποβιβάστηκε στο Νόουρα, όπου επανεξοπλίστηκε με 18 αεροσκάφη Hellcat II. Μετά την επανεπιβίβασή της, η μοίρα έλαβε μέρος σε επιθέσεις στις νήσους Σακισίμα και στη Φορμόζα. Περαιτέρω επιχειρήσεις που είχαν προγραμματιστεί για τον Αύγουστο του 1945 ακυρώθηκαν λόγω του τερματισμού της σύρραξης. |
| 1846 | Corsair | *Colossus* | Από τον Σεπτέμβριο του 1944. | Τον Σεπτέμβριο του 1944 εντάχθηκε στην 6η Ναυτική Πτέρυγα Μαχητικών και απέπλευσε με το αεροπλανοφόρο *Formidable* για την Άπω Ανατολή· αποσπάσματα αποβιβάστηκαν στο Γιβραλτάρ, τη Δεχέιλα και στο Κολόμπο. Στα μέσα Ιανουαρίου επανεπιβιβάστηκε στο *Formidable* και έφθασε στο Πουτάλαμ τον Φεβρουάριο του 1945. Τον Μάρτιο του 1945 η μοίρα επανεξοπλίστηκε με αεροσκάφη Corsair IV. Τον Απρίλιο και τον Μάιο του 1945 έλαβε μέρος σε επιχειρήσεις κατά των νήσων Σακισίμα και τον Ιούνιο η 6η Ναυτική Πτέρυγα Μαχητικών εντάχθηκε στη 2η Ομάδα Αεροπορίας Αεροπλανοφόρων.

Λίγο πριν από τηνσυνθηκολόγηση της Ιαπωνίας συμμετείχε σε επιθέσεις στην περιοχή του Τόκιο, όπου απώλεσε δύο αεροσκάφη. Στη συνέχεια το *Colossus* αποσύρθηκε και έπλευσε προς την Αυστραλία. Η μοίρα αποβιβάστηκε προσωρινά στο Πόναμ αμέσως μετά το τέλος του πολέμου επανεπιβιβάστηκε την επόμενη ημέρα με προορισμό το Νόουρα και στη συνέχεια επέστρεψε στο Ηνωμένο Βασίλειο με το *Victorious*. |
| 1850 | Corsair | *Vengeance* | Από τον Ιούλιο του 1945. | Ήταν εν πλω με προορισμό τη Φορμόζα όταν συνθηκολόγησε η Ιαπωνία. Στη συνέχεια το *Vengeance* στάλθηκε στο Χονκ Κονγκ όπου και έφθασε στις 29 Αυγούστου. |
| 1851 | Corsair | *Venerable* | Από τον Μάρτιο του 1945. | Δεν έλαβε μέρος σε επιχειρήσεις. |

## Παραπομπές

## Βιβλιογραφία

* Bryant, Arthur· Brooke, Alan (1959). *Triumph in the West, 1943–1946*. London: Collins. OCLC 1005631.
* Churchill, Winston (1954). *Volume VI: Triumph and Tragedy*. The Second World War. London: Cassell. OCLC 15503601.
* Ehrman, John (1956a). *Grand Strategy: August 1942 – September 1944*. History of the Second World War: United Kingdom Military Series. **V**. London: Her Majesty's Stationery Office. OCLC 217257928.
* Ehrman, John (1956b). *Grand Strategy: October 1944 – August 1945*. History of the Second World War: United Kingdom Military Series. **VI**. London: Her Majesty's Stationery Office. OCLC 817053601.
* Jackson, Ashley (2006). *The British Empire and the Second World War*. London: Hambledon Continuum. ISBN 1-85285-417-0. OCLC 62089366.
* Royal Navy (1995). *War with Japan*. VI Advance to Japan. London: HMSO. ISBN 0-11-772821-7.

## Επιπλέον ανάγνωση

* Barnett, Corelli (1999). *Engage the Enemy More Closely*. Hodder and Stoughton. ISBN 0-340-55190-9.
* Gill, George Hermon (1968). *Royal Australian Navy, 1942–1945*. Australia in the War of 1939–1945, Series 2 – Navy. **II**. Canberra: Australian War Memorial. OCLC 65475.
* Hobbs, David (2011). *The British Pacific Fleet: The Royal Navy's Most Powerful Strike Force*. Annapolis, Maryland: Naval Institute Press. ISBN 9781591140443.

## Εξωτερικοί σύνδεσμοι

* Πολυμέσα σχετικά με το θέμα  Βρετανικός Στόλος του Ειρηνικού στο Wikimedia Commons